Maija Tervonen HAKEMUS

Keskuskatu 45

76100 PIEKSÄMÄKI 14.4.2022

050-5050441

mate123@gmail.com

ANTONIUS & CLEOPATRA TRADING OY

Pieksämäki

Tavoittelen ilmoituksessanne ([www.tyomarkkinatori.fi](http://www.tyomarkkinatori.fi)) mainittua toimistoapulaisen paikkaa.

Henkilötiedot ja koulutus

Olen 16-vuotias koululainen ja opiskelen tällä hetkellä Pieksämäen Hiekanpään koulussa 9. luokalla. Olen suorittanut Mannerheimin Lastensuojeluliiton lastenhoitokurssin v. 2021 ja kodinhoitokurssin talvella 2022. Olen toiminut Hiekanpään koulun oppilaskunnassa lukuvuonna 2021-22.

Käytännön työkokemus

Olen ollut kesätöissä Jaakkolan kauppapuutarhalla Pieksämäellä kesällä 2022 kaksi kuukautta. Muiden tehtävieni ohella osallistuin asiakaspalveluun. Viikonloppuisin olen ollut lastenvahtina perheissä ja eri tapahtumien lapsiparkeissa. Olen ollut 8. luokan työelämän tutustumisjaksolla Laurilan kemikaliossa Pieksämäellä ja 9. luokan syksyllä Heinolan ABC:llä.

Harrastukset ja lisätietoja

Harrastan lentopalloa, ratsastusta sekä ruuanlaittoa, erikoisuutenani ovat kakut ja leivokset. Hallitsen tietokoneenkäytön perusteet. Osaan puhua englantia ja hieman ruotsia Olen perehtynyt asiakaspalvelutyöhön ja tulen toimeen kaikenlaisten ihmisten kanssa. Olen aina valmis oppimaan uutta ja aion peruskoulun ja lukion jälkeen suuntautua kaupalliselle alalle. Minulla on mopokortti.

Kunnioittavasti

Turo Penttinen HAKEMUS

Keskuskatu 27

76100 PIEKSÄMÄKI

045-2333441 22. huhtikuuta 2022

[TuPe2nen@luukku.com](mailto:TuPe2nen@luukku.com)

METALLITYÖ VELJEKSET ROMPPAINEN AY

Pieksämäki

Tavoittelen ilmoituksessanne (Pieksämäen lehti 21.4.2022) mainittua aputyöntekijän paikkaa.

Henkilötiedot ja koulutus

Olen 15-vuotias koululainen ja olen Pieksämäen Hiekanpään yläasteella 9. luokalla.

Käytännön työkokemus

Olen ollut kesällä 2022 aputyöntekijänä setäni Antti Penttisen maatilalla Pieksämäellä. Tein kaikkia maatilan töitä ja osallistuin mm. karjanhoitoon ja kaikkiin peltotöihin sekä osallistuin myös erilaisiin rakennusten ja maatalouskoneiden korjaustöihin. Osaan ajaa traktoria ja olen saanut kokemusta hitsaamisesta ja metallityökalujen käyttämisestä. Tunnen moottorit ja osaan korjata niissä ilmeneviä pikkuvikoja. Koulun työelämään tutustumisjaksolla olin syksyllä 2021 Rautia Naumasessa varastomiehen apulaisena ja saman vuoden syksyllä rengasliike Vianorissa, jossa osallistuin useimpiin rengastöihin.

Harrastukset ja lisätietoja

Harrastan salibandya, jalkapalloa ja mopoilua. Minulla on mopokortti ja työmatkat voin kulkea omalla mopollani. Aion mennä peruskoulun jälkeen ammattikouluun metallipuolelle.

Kunnioittavasti

Janita Leinonen HAKEMUS

Keskuskatu 32

76100 PIEKSÄMÄKI 23.3.2023

050-5050441

mate123@gmail.com

CAFÉ LE PETIT PARISIENNE

Kuopio

Tavoittelen ilmoituksessanne (www.jobly.fi 21.3.2023) mainittua kahvilatyöntekijän paikkaa.

Henkilötiedot ja koulutus

Olen 16-vuotias koululainen ja opiskelen tällä hetkellä Pieksämäen Hiekanpään koulussa 9. luokalla. Olen suorittanut Mannerheimin Lastensuojeluliiton lastenhoitokurssin sekä hygieniapassin talvella 2023. Toimin Hiekanpään koulun oppilaskunnassa lukuvuonna 2022-23.

Käytännön työkokemus

Olen ollut kesätöissä v. 2022 Pieksämäellä Kahvila Mariannen jäätelökioskissa kuusi viikkoa. Viikonloppuisin olen ollut lastenvahtina perheissä ja eri tapahtumien lapsiparkeissa. Olen ollut 8. luokan työelämän tutustumisjaksolla Pieksämäen VR:n konepajan toimistolla ja 9. luokan syksyllä Pieksämäen S-Marketissa.

Harrastukset ja lisätietoja

Harrastan tanssia ja käyn myös kuntosalilla. Hallitsen tietokoneen ja kassakoneen käytön perusteet. Olen perehtynyt asiakaspalvelutyöhön ja tulen toimeen kaikenlaisten ihmisten kanssa. Osaan puhua englantia ja hieman ruotsia. Olen aina valmis oppimaan uutta ja aion peruskoulun ja lukion jälkeen pyrkiä hotelli-, ravintola- ja catering-alan kouluun.

Kunnioittavasti